text: Røver opgav røveriet 
  14 august 2015 kl. 17.21
  En 19-årig mand fra Aarhus-området anholdt efter røveri i Danske bank i Vejen. Eller rettere: Et forsøg på et røveri
  Den 19-årige mand gik ind i Danske banks filial i Nørregade i Vejen for at begå et bankrøveri. Men af en eller anden grund fortrød han, og forsøgte at stikke af. Men ansatte i banken fulgte efter ham og samtidig nåede politiets patrulje frem.
  Uden nogen former for dramatik blev den 19-årige anholdt. Han fremstilles i grundlovsforhør i morgen lørdag i Esbjerg.
  En 19-årig mand fremstilles lørdag for en dommer i Esbjerg. Han er sigtet for forsøg på røveri mod Danske Bank i Vejen d.d.. #politidk
  
  